Atac la Moscova | Putin: "Cei responsabili vor fi pedepsiţi". 24 martie, zi de doliu naţional
Preşedintele rus Vladimir Putin s-a adresat, sâmbătă, naţiunii, şi a anunţat că toţi cei vinovaţi vor fi pedepsiţi. De asemenea, el a declarat ziua de 24 martie zi de doliu naţional.
Potrivit BBC, Vladimir Putin a declarat că atacatorii au încercat să fugă spre Ucraina, iar securitatea a fost întărită ca răspuns.
Potrivit lui Putin, toţi atacatorii au fost găsiţi şi sunt acum reţinuţi.
El a anunţat o zi de doliu pentru 24 martie.
"Toţi cei responsabili vor fi pedepsiţi", adaugă preşedintele.
Declaraţia preşedintelui vine în contextul în care bilanţul victimelor atacului continuă să crească. Ultimele cifre arată că cel puţin 143 de persoane au murit.